ৰেগে

ৰেগে শিল্পী বব মাৰ্লি (১৯৮০)

ৰেগে () হৈছে জামাইকাত ১৯৬০ৰ দশকৰ শেষভাগত উদ্ভৱ হোৱা সংগীতৰ এটা শৈলী। এই শব্দটোৱে আধুনিক জামাইকাৰ সংগীত আৰু ইয়াৰ প্ৰব্ৰজনৈ বুজায়।Stephen Davis. "Reggae." Grove Music Online. Oxford Music Online. Oxford University Press. Web.16 Feb 2016. Toots and the Maytals-ৰ ১৯৬৮ চনৰ "Do the Reggay" গীতটোৱেই প্ৰথম বাৰৰ বাবে "reggae" শব্দটো ব্যৱহাৰ কৰিছিল, যিয়ে শৈলীৰ নাম হিচাপে সৰ্বজনীন চিনাকি লাভ কৰে।

ৰেগে সংগীতৰ ঘাই শিপা জামাইকান কুমিনা, পুক্কুমিনা, ৰিভাইভেল জায়ন, নিয়াবিংগি আৰু বৰু ড্ৰামিঙত আছে। মেণ্টো, স্কা আৰু ৰকষ্টেডিৰ পৰা বিকশিত হৈ ৰেগে আৰম্ভ হৈছিল। সাধাৰণতে ৰেগে গীতত বাতৰিৰ আদান-প্ৰদান, সমাজৰ গচিপ, আৰু ৰাজনৈতিক মতৰ প্ৰকাশ থাকে।"Reggae." The Oxford Dictionary of Music, 2nd ed. rev. Ed. Michael Kennedy. Oxford Music Online.Oxford University Press. Web. 16 February 2016.

ইয়াৰ সংগীতত বেছ আৰু ড্ৰামৰ সুমেল, আৰু অফবিট ৰিদম শ্ৰোতালৈ পোহৰাই তোলে। ৰেগে স্কা আৰু ৰকষ্টেডিৰ পৰা বেছ আৰু পাৰকাশান শৈলী গ্ৰহণ কৰে।Wilton, Peter. "reggae." The Oxford Companion to Music. Ed. Alison Latham. Oxford Music Online.Oxford University Press.

এই শৈলীত ৰিদম এণ্ড ব্লুজ, জাজ, মেণ্টো (এক গ্ৰাম্য নৃত্য সংগীত), কেলিপচো, আৰু আফ্ৰিকান লোক সংগীতৰ প্ৰভাৱ আছে। ৰেগে সংগীতৰ গীটাৰ বা পিয়ানোৰ অফবিট ষ্টেকাটো কোৰ্ড এক বিশেষ বৈশিষ্ট্য। ইয়াৰ টেম্পো সাধাৰণতে স্কা বা ৰকষ্টেডিতকৈ অলপ লেহেমীয়া। কল এণ্ড ৰেচপন্স পদ্ধতি ৰেগেত বহুলভাৱে দেখা যায়। ইয়াত ড্ৰাম আৰু বেছে মূল ভূমিকা পালন কৰে।

জামাইকান পাটৱা, জামাইকান ইংৰাজী, আৰু আইয়াৰিক (Iyaric) ভাষাত ৰেগে সাধাৰণতে গোৱা হয়। ইয়াৰ গীতবোৰ সমাজৰ সমস্যাবোৰ, ধৰ্মীয় চিন্তাধাৰা, বা ব্যক্তিগত অনুভূতিবোৰ (প্ৰেম, বন্ধুত্ব) প্ৰৱণতাৰে প্ৰকাশ কৰে।

ৰেগে সংগীত ৰাস্তাফাৰী ধৰ্মৰ সৈতে গভীৰভাৱে জড়িত। এই ধৰ্মটো ১৯৩০ৰ দশকত জামাইকাত জন্ম লয় আৰু আফ্ৰোকেণ্ট্ৰিক আৰু পেন-আফ্ৰিকানিজমৰ দৃষ্টিভংগীৰ সৈতে সংগতি ৰাখে। ৰেগেৰে ৰাস্তাফাৰীয় চিন্তা-চেতনাৰ বিশ্বজুৰি প্ৰচাৰ আৰু গীতৰ জৰিয়তে সামাজিক পৰিৱৰ্তনৰ বাৰ্তা প্ৰেৰণ কৰা হয়।

বিশ্বজুৰি ৰেগে সংগীতৰ প্ৰসাৰ ঘটিছে, স্থানীয় বাদ্যযন্ত্ৰ আৰু অন্যান্য সংগীত শৈলীৰ সৈতে একত্ৰিত হৈছে। স্পেনীছ ভাষাত ৰেগেৰ উৎপত্তি পানামাত হৈছিল আৰু তাৰপিছত ভেনিজুৱেলা তথা দক্ষিণ আমেৰিকাৰ আন দেশলৈ বিয়পি পৰে। যুক্তৰাজ্যৰ কেৰিবিয়ান সংগীতত ৰেগে ১৯৬০ৰ দশকৰ শেষৰ পৰা জনপ্ৰিয় আৰু ইয়াত বহু উপশৈলী আৰু ফিউজনৰ জন্ম হৈছে। বহু ৰেগে শিল্পীয়ে যুক্তৰাজ্যৰ পৰা নিজৰ সংগীত যাত্ৰা আৰম্ভ কৰিছে। 

বব মাৰ্লিৰ ১৯৮০ চনত জিম্বাবৱে ভ্ৰমণৰ পিছত আফ্ৰিকাতো ৰেগে সংগীতৰ প্ৰচলন ব্যাপকভাৱে বৃদ্ধি পায়।

তথ্যসূত্ৰ

শ্ৰেণী:বিনোদন
শ্ৰেণী:কলা
শ্ৰেণী:সংগীত